Қырҭтәыла атәылахьчара аминистр Иракли Чиқовани апланшьҭыхреи, аполитикеи, астратегиеи, алшарақәеи рзы Америка Европатәи анапхгара адиректор диҧылеит
Атәылахьчара аминистрра адыррала, Иракли Чиқовани Атәылахьчара аминистрраҿы аинрал-маиор Даниел Ласика дидикылеит.
«Аганқәа рхаҭарнакцәа атәылахьчара аусхкы аҿы Америкеи Қырҭтәылеи ҩ-ганктәи русеицуреи наҟ-наҟтәи апланқәеи ирылацәажәеит. Атәылахьчара аминистри аинрал-маиори амилаҭрацәаратә арратә азыҟаҵарақәа рымҩаҧгара аҵакы иазааҭгылеит. Аиҧылара анҵәамҭаз ишазгәаҭаз ала, аганқәа рхаҭарнакцәа атәылахьчара аусхкы аҿы атәылақәа русеицура иаҳа иҭбаахап ҳәа игәыҕуеит.
Авизит аҳәаақәа ирҭагӡаны, аинрал-маиор Даниель Ласика Қырҭтәыла Атәылахьчаратә мчқәа рнапхгаҩы аинрал-маиор Гьаргь Матиашвилигьы диҧылеит», — иануп Атәылахьчара аминистрра аинформациаҿы.